Dunaszekcső Községi Önkormányzat Képviselő-testülete

1/2010.
Jegyzőkönyv

Készült a Dunaszekcső Községi Önkormányzat Képviselő-testülete 2010. január 4. napján megtartott rendkívüli üléséről. 
Jelen vannak:

	Faller János
	polgármester

	Szabó Gergely

Bokor Zoltánné

Kulutácz Zoltán
	alpolgármester



	Dr.Metz Judit

Prucs András
	képviselők

	Pest Éva  körjegyző
	


Igazoltan távol: Bíró Zsolt, Tóth András
Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 8 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

A víz- és csatornadíj megvitatása
Előterjesztő: Faller János polgármester

Faller János polgármester: 2009.december 15.napján a testület a 15/2009.(XII.31.) számú rendeletével elfogadta a 2010.évi ivóvíz és szennyvíz csatorna díjakat. Elég nagy nehézségek árán történt meg az elfogadás, és azt a feladatot vállalta fel, hogy a díjkalkulációval és a számításokkal kapcsolatban írásban észrevételt tesz a szolgáltató felé. A levél elment, vita kezdődött meg közte és a DRV Zrt. vezetői között. Az ülést ma azért hívta össze, hogy javaslatot tegyen arra, hogy az elfogadott rendelet a megérkező tisztázó válaszokig kerüljön hatályon kívül helyezésre. Amennyiben a válasz megérkezik, akkor a testület ismételten dönteni fog a díjakról. 

Vita nem volt, a testület 8 szavazattal 0 ellenében a következő rendeltet alkotta: 

1/2010.(I.06.)
számú önkormányzati rendelet a 

2010.évi ivóvíz- és csatornahasználati díjakról szóló

15/2009.(XII.31.) számú önkormányzati rendelet hatályon kívül helyezéséről

(Az elfogadott rendelet a jegyzőkönyv melléklete.)

Több napirend nem volt, a polgármester az ülést berekesztette.

Kmf.

Faller János
Pest Éva 

polgármester
körjegyző

